แนวโน้ม SET บวกต่อ หลัง “บอนด์ยีลด์” ปรับลง – งบ บจ.ดีกว่าคาด
นักแนวโน้มตลาดหุ้นไทยเช้านี้ปรับตัวขึ้นต่อ รับแรงหนุน Bond Yield และค่าเงินดอลลาร์สหรัฐปรับตัวลดลง หลังตัวเลขเศรษฐกิจสหรัฐที่ออกมาอ่อนแอลงจะทำให้เฟดชะลอการเร่งขึ้นดอกเบี้ย ขณะที่งบการเงินบจ. ทยอยออกมาดีกว่าคาด พร้อมให้แนวต้าน 1,610-1,620 จุด และแนวรับ 1,593-1,595 จุด
นักแนวโน้มตลาดหุ้นไทยเช้านี้ปรับตัวขึ้นต่อ รับแรงหนุน Bond Yield และค่าเงินดอลลาร์สหรัฐปรับตัวลดลง หลังตัวเลขเศรษฐกิจสหรัฐที่ออกมาอ่อนแอลงจะทำให้เฟดชะลอการเร่งขึ้นดอกเบี้ย ขณะที่งบการเงินบจ. ทยอยออกมาดีกว่าคาด พร้อมให้แนวต้าน 1,610-1,620 จุด และแนวรับ 1,593-1,595 จุด
26 ต.ค. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นได้ต่อ โดยได้รับปัจจัยหนุนจากอัตราผลตอบแทนพันธบัตรรัฐบาลสหรัฐ (Bond Yield) ปรับลดลงและค่าเงินดอลลาร์สหรัฐอ่อนค่า เนื่องจากข้อมูลเศรษฐกิจสหรัฐที่ออกมาอ่อนแอลงจะทำให้ธนาคารกลางสหรัฐ (เฟด)ชะลอการเร่งปรับขึ้นอัตราดอกเบี้ย
ขณะที่ทิศทางผลประกอบการของบริษัทจดทะเบียนของไทย (บจ.)ที่ทยอยออกมาได้ดีกว่าคาด ประกอบกับราคาน้ำมันปรับตัวขึ้นราว 0.9% ส่งผลให้มีแรงเก็งกำไรเข้ามาเพิ่มเติมได้
ทั้งนี้ดัชนีปรับตัวขึ้นเหนือระดับ 1,600 จุด ทางเทคนิคถือว่าเป็นบวก พร้อมให้แนวต้านที่ 1,610-1,620 จุด และแนวรับ 1,593-1,595 จุด